Haupeschkierch zu Steebrécken

D'Haupeschkierch zu Steebrécken ass eng kathoulesch Kierch, déi zur Par Monnerech-Schëffleng-Steebrécken Notre-Dame-de-l'Évangile, zum Dekanat Süden-West an zu der Gemeng Monnerech gehéiert. De Patréiner vun der Kierch ass den hellegen Haupert, deem säi Fest den 3. November gefeiert gëtt. Niewepatréinesch ass d'helleg Lucia. Se steet op der N13 (Grand-Rue) um Eck mat der rue de l'École. Nieft der Kierch ass de Kierfecht ugeluecht. Zur fréierer Par Steebrécken gehéiert ausser der Parkierch vu Steebrécken och nach d'Kapell vu Biergem. Geschicht 1737 gouf zu Steebrécken eng nei Kapell gebaut a well Steebrécken 1808 zu enger eegestänneger Par ernannt gi war, gouf se de 26. August 1847 als Parkierch konsekréiert. Well d'Kapell ze kleng gi war, gouf se vun 1852 bis 1855 duerch den Ubau vun engem neie Kiercheschëff un deen alen Altorraum vergréissert. Vun 1996-1997 gouf d'Kierch ënner der Leedung vum Architektebüro Jim Clemes komplett renovéiert. Déi kënschtleresch Aarbechte si vum Ady Deville ausgefouert ginn. Den 9. November 1997 ass den neien Altor konsekréiert ginn. D'Paschtéier vun der Par Steebrécken Literatur Paroisse Saint Hubert, 1998, 150 Joer Poarkiirch Steebrécken: 1847-1997, 147 S., Impr. St. Paul Kuckt och Lëscht vu reliéise Gebaier zu Lëtzebuerg Lëscht vun de Lëtzebuerger Paren Um Spaweck Websäit vum Parverband Schëffleng-Monnerech D'Kierch op der Websäit vum Parverband Schëffleng-Monnerech